**ΤΙΤΛΟΣ ΨΥΧΟΕΚΠΑΙΔΕΥΤΙΚΟΥ ΣΕΜΙΝΑΡΙΟΥ**

**«Αντιμετωπίζεις δυσκολίες στο πανεπιστήμιο; Έλα να το συζητήσουμε μαζί»**

**Για Φοιτητές/τριες με Αναπηρία ή/και Ειδικές Εκπαιδευτικές Ανάγκες\***:

**1.** Φοιτητές/τριες με σοβαρές ασθένειες ή αναπηρίες: Νοητική αναπηρία, Αισθητηριακές αναπηρίες (όρασης: τυφλοί, αμβλύωπες / ακοής: κωφοί, βαρήκοοι), Κινητικές αναπηρίες, Χρόνια μη ιάσιμα νοσήματα

**2.** Φοιτητές/τριες με ειδικές μαθησιακές δυσκολίες : Δυσλεξία, δυσγραφία, δυσαναγνωσία κ.λπ.

**3.** Φοιτητές/τριες με άλλες κατηγορίες αναπηριών ή προβλήματα υγείας: Ψυχικές διαταραχές, Διαταραχή Ελλειμματικής Προσοχής-Υπερκινητικότητα (ΔΕΠ-Υ), Διάχυτες αναπτυξιακές διαταραχές, Πολλαπλές αναπηρίες

**Συμμετοχή:**

Το ΔΩΡΕΑΝ σεμινάριο απευθύνεται σε φοιτητές/τριες με αναπηρία ή/και ειδικές εκπαιδευτικές ανάγκες που θέλουν να συμμετάσχουν σε μια σειρά θεματικών συναντήσεων. Η δομή του σεμιναρίου βασίζεται στη διαδραστική συμμετοχή των φοιτητών/τριών.

**Στόχος Σεμιναρίου:**

Το ψυχοεκπαιδευτικό σεμινάριο «*Αντιμετωπίζεις δυσκολίες στο πανεπιστήμιο; Έλα να το συζητήσουμε μαζί*» αποσκοπεί στην ενδυνάμωση φοιτητών/τριών με αναπηρία ή/και ειδικές εκπαιδευτικές ανάγκες, ώστε να διευκολυνθεί και να αναβαθμιστεί η ακαδημαϊκή τους εμπειρία και να διαχειριστούν τις καθημερινές προκλήσεις που βιώνουν. Κάθε ενότητα περιλαμβάνει πρακτικές συμβουλές, παραδείγματα και δραστηριότητες που συνδέονται άμεσα με την καθημερινότητα των φοιτητών/τριών.

Το σεμινάριο εστιάζει:

* Στην κατανόηση των αναγκών των φοιτητών/τριών και τη διαχείριση καθημερινών προκλήσεων.
* Στη βελτίωση της επικοινωνίας με τους/τις διδάσκοντες, -ουσες και τη διεκδίκηση εξατομικευμένων εκπαιδευτικών ρυθμίσεων.
* Στην υιοθέτηση αποτελεσματικών στρατηγικών μελέτης και οργάνωσης χρόνου.
* Στην αντιμετώπιση δυσκολιών προσβασιμότητας, καθώς και στην ενίσχυση κοινωνικών σχέσεων και ένταξης.
* Στη διατύπωση προτάσεων για τη διεκπεραίωση ειδικών εκπαιδευτικών ρυθμίσεων.
* Στην ανάδειξη και διαχείριση των δυσκολιών στις εξετάσεις και την εφαρμογή εκπαιδευτικών προσαρμογών.

**Διάρκεια και Πρόγραμμα:**

* **Διάρκεια:** 2 εβδομάδες (δύο συναντήσεις ανά εβδομάδα, διάρκειας 2 ωρών).
* **Έναρξη:** Το σεμινάριο θα πραγματοποιηθεί σε 4 ημέρες, 2 συναντήσεις ανά βδομάδα

                (**06 / 05 / 25, 08 / 05 / 25, 13 / 05 / 25, 15/ 05 / 25**), ώρα **12.00-14.00**

* **Χώρος διεξαγωγής:** ΚΕ.ΨΥ.Σ.Υ., Φοιτητικό Κέντρο, Πανεπιστημιούπολη Βουτών

**Συντονίστρια Σεμιναρίου:**

Αριάνα Αρχοντάκη, Κοινωνιολόγος, Σύμβουλος Επαγγελματικού Προσανατολισμού, μέλος της Μ.Ι.Π., στην Υποστήριξη Φοιτητών/τριών με Αναπηρία ή/και Ειδικές Εκπαιδευτικές Ανάγκες.

**Δηλώσεις συμμετοχής:** [**https://forms.gle/Cs7S8ByXf8NNGVkF6**](https://forms.gle/Cs7S8ByXf8NNGVkF6)



--

Αριάνα Αρχοντάκη

Κοινωνιολόγος/Σύμβουλος Επαγγελματικού Προσανατολισμού

Μονάδα Ισότιμης Πρόσβασης Ατόμων με Αναπηρία &

Ατόμων με Ειδικές Εκπαιδευτικές Ανάγκες ( Μ.Ι.Π. )

Φοιτητικό Κέντρο (πάνω από τη λέσχη), Πανεπιστημιούπολη Βουτών

(πρώην Συμβουλευτικό Κέντρο Φοιτητών)

Τηλ.: 0030 2810 394880

e-mail: [ariana@uoc.gr](mailto:ariana@uoc.gr)

URL: prosvasi.uoc.gr